
     Republika Hrvatska			
Općinski sud u Varaždinu  			                    Poslovni broj: Pp-1996/2024-10
Varaždin, Kapucinski trg 5

U  I M E   R E P U B L I K E    H R V A T S K E

P R E S U D A

Općinski sud u Varaždinu, po sutkinji Nadi Šumiga, uz sudjelovanje Elizabete Golec, kao zapisničarke, u prekršajnom postupku protiv suokrivljenih Mladena Vulića iz Bolfana, Martijanska ulica kbr. 31 zbog povrede odredbe iz članka 17. Zakona o prekršajima protiv javnog reda i mira i Milana Habeka iz Bolfana, Varaždinska ulica kbr. 28, zbog povrede odredbe iz članka 6. Zakona o prekršajima protiv javnog reda i mira (Narodne novine broj: 41/77, 55/89, 5/90, 30/90, 47/90, 29/94,114/22) u postupku rješavanja povodom optužnog prijedloga PU varaždinske, Policijske postaje Ludbreg, Klasa: 211-07/24-5/18696, Urbroj: 511-14-07-24-1 od 16. srpnja 2024., u redovnom postupku, dana 09. lipnja 2026.

 p r e s u d i o   j e 

I.	Temeljem članka 181. točka 5. Prekršajnog zakona (Narodne novine broj: 107/07, 39/13, 157/13, 110/15, 70/17,118/18 i 114/22) optužni prijedlog podnijet protiv: 

	1. okr. MLADEN VULIĆ, OIB: 44754792807, rođ. 01.09.1969. u Vinkovcima, s prebivalištem u Bolfanu, Martijanska Ulica 31, državljanin RH, prekršajno kažnjavan

	2. okr. MILAN HABEK, OIB: 42699359238, rođ. 09.05.1977. u Varaždinu, s prebivalištem u Bolfanu, Varaždinska Ulica 28, državljanin RH, prekršajno kažnjavan


		     		             o d b i j a    s  e

i to:
da bi 1. okr. Mladen Vulić dana 11. srpnja 2024., oko 19,45 sati, na ulici u Bolfanu Varaždinska ulica kod kbr. 82, pod utjecajem alkohola od 1,45 g/kg vrijeđao i omalovažavao službene osobe, policijske službenike PP Ludbreg prilikom njihovog obavljanja službe i to Darija Novaka, OIB: 64223469473 iz Varaždina, Ive Režeka kbr. 1a i Davida Bajsa (policijskog službenika na probnom radu) OIB: 04428175752 iz Donjeg Kneginca, Radnička kbr. 125 riječima: "Ne idem s vama, tko ste vi, pička vam materina da o tome odlučujete, jebem vam mater srpsku, ja sam branitelj, ne budete vi mene vodili, jebat ću vam djecu, roditelje"
čime bi počinio prekršaj iz članka 17. Zakona o prekršajima protiv javnog reda

da bi 2. okr. Milan Habek dana 11. srpnja 2024., oko 19,45 sati, na ulici u Bolfanu Varaždinska ulica kod kbr. 82, pod utjecajem alkohola od 1,43 g/kg udario policijskog službenika Davida Bajsa zatvorenom šakom u predjelu glave, nakon čega je naguravao policijskog službenika Darija Novaka, uslijed čega su obojica pala na tlo gdje je policijski službenik tijekom pada lijevim ramenom udario u rubnik nogostupa te su policijski službenici David Bajs i Dario Novak liječničku pomoć zatražili su u HMP Ludbreg, nakon čega su upućeni u OB Varaždin, gdje su ozljede okvalificirane kao lake tjelesne ozljede 
čime bi počinio prekršaj iz članka 6. Zakona o prekršajima protiv javnog reda

- jer postoje druge okolnosti koje isključuju prekršajni progon 

II.	U vezi troškova prekršajnog postupka, sud je odlučio temeljem članka 140. stavak 2. Prekršajnog zakona te isti padaju na teret proračunskih sredstava suda. 

   Obrazloženje

1. PU Varaždinska, Policijska postaja Ludbreg podnijela je optužni prijedlog protiv okrivljenog zbog prekršaja činjenično i pravno opisanog u izreci ove presude. 

2. U tijeku dokaznog postupka pročitan je: zapisnik o ispitivanju osumnjičenika Mladena Vulić i Milana Habek sastavljeni od PP Ludbreg dana 12. srpnja 2024., zapisnik o ispitivanju o prisutnosti alkohola na ime 1. okr. Mladena Vulić iz kojeg je razvidna očitana koncentracija alkohola 1,45 g/kg te na ime 2. okr. Milana Habek koncentracija alkohola od 1,43 g/kg, obrazac medicinske dokumentacije o pacijentu za doktora medicine Tim 1 ambulanta Nastavni ZZHM Varaždinske županije, povijest bolesti OB Varaždin na ime Bajs Davida i Novak Daria od 12. srpnja 2024. u 3,29 sati zapisnik o ispitivanju svjedoka  Daria Novak, Davida Bajs sastavljeni od PP Ludbreg od 12. srpnja 2024., podnesak ODO u Varaždinu od 17. listopada 2024., optužnica ODO u Varaždinu od 9. rujna 2024. na ime 1. okr. Milana Habek i 2. okr. Mladena Vulić te potvrde Ministarstva pravosuđa, uprave i digitalne transformacije, Uprave za kazneno pravo, Odjela za prekršajne evidencije iz kojih je razvidno da su suokrivljeni bili osuđivani. 

3. Općinsko državno odvjetništvo u Varaždinu svojim podneskom broj KO-DO-367/2024-14 od 17. listopada 2024. obavijestilo je ovaj Sud da je kod ODO u Varaždinu, nakon provedene istrage pred Općinskim sudom u Varaždinu podiglo optužnicu protiv 1. okr. Milana Habek zbog 2 kaznena djela prisile prema službenoj osobi u pokušaju iz članka 314. stavak 12. u vezi članka 34. Kaznenog zakona sve u vezi članka 51. Kaznenog zakona i 2. okr. Mladena Vulića zbog 2 kaznena djela prijetnje iz članka 139. stavak 3. a u vezi stavka 2. Kaznenog zakona uz primjenu članka 51. Kaznenog zakona te je predmet u raspravnoj fazi u vezi čega je u spis dostavljena optužnica ODO u Varaždinu od 9. rujna 2024.
Općinski sud u Varaždinu svojim dopisom K-554/2024-42 od 28. studenoga 2025. obavijestio je ovaj Sud da je povodom optužnice ODO u Varaždinu KO-DO-367/2024-14 od 9. rujna 2024. vezano uz događaj od 11. srpnja 2024. zakazana je rasprava za dan 19. veljače 2026.

4. Iz optužnice KO-DO-367/2024-14 od 9. rujna 2024. naprijed navedene razvidno je da je ista podignuta protiv 1. okr. Milana Habek i 2. okr. Mladena Vulić radi kaznenih djela naprijed navedenih te je iz iste razvidan isti činjenični opis terećenog djela na način opisan u optužnom prijedlogu od 16. srpnja 2024. a koji događaj se desio dana 11. srpnja 2024. oko 19,45 sati u mjestu Bolfan, na cesti u Varaždinskoj ulici kod kbr. 82, a u vezi čega je 1. okr. Mladen Vulić okrivljeni za prekršaj iz članka 17. Zakona o prekršajima protiv javnog reda i mira, a 2. okr. Milan Habek radi prekršaja iz članka 6. Zakona o prekršajima protiv javnog reda i mira na način činjenično opisan u izreci ove presude. 

5. U tijeku postupka nedvojbeno je utvrđeno da je za suokrivljene za isti činjenični opis događaja podignuta optužnica naprijed navedena te da se vodi protiv suokrivljenih kazneni postupak za kazneno djelo naprijed navedeno, a koje obuhvaća i obilježja terećenog prekršaja iz članka 17. i članka 6. Zakona o prekršajima protiv javnog reda i mira za suokrivljene i to na način opisan u izreci.
Odredbom članka 10. Prekršajnog zakona propisano je da ako je protiv počinitelja prekršaja započeo kazneni postupak zbog kaznenog djela kojim je obuhvaćen i prekršaj, ne može se za taj prekršaj pokrenuti prekršajni postupak, a ako je postupak pokrenut ne može se dalje voditi. Odredbom članka 17. Zakona o kaznenom postupku kazneni postupak započinje: 1. pravomoćnošću rješenja o provođenju istrage, 2. potvrđivanjem optužnice ako istraga nije provedena, 3. određivanjem rasprave na temelju privatne tužbe, 4. donošenjem presude o izdavanju kaznenog naloga (članak 541. stavak 1.)
Budući da je u tijeku postupka utvrđeno da je protiv suokrivljenih kod ovog Suda u tijeku kazneni postupak za kazneno djelo koje obuhvaća i obilježja terećenih prekršaja, isti se ne može dalje voditi, stoga je temeljem navedenog ovaj Sud presudio je kao u izreci.

6. U vezi troškova prekršajnog postupka, sud je odlučio temeljem članka 140. stavak 2. Prekršajnog zakona te isti padaju na teret proračunskih sredstava suda.  

U Varaždinu 09. lipnja 2026.  

Zapisničarka: 					 	            Sutkinja:
      Elizabeta Golec, v.r. 					               Nada Šumiga, v.r. 


UPUTA O PRAVU NA ŽALBU:
Protiv ove presude stranke imaju pravo žalbe u roku od 8 dana nakon primitka presude. Žalba se podnosi Visokom prekršajnom sudu Republike Hrvatske u Zagrebu, pismeno u dva istovjetna primjerka, poštom preporučeno putem ovog suda. 

Presudu dostaviti:
1. 1. okrivljeniku: Mladen Vulić iz Bolfana, Martijanska ulica kbr. 31
2. 2. okrivljeniku: Milan Habeka iz Bolfana, Varaždinska ulica kbr. 28
3. Tužitelju: PU varaždinska, Policijska postaja Ludbreg, Koprivnička 15, Ludbreg
4. Spis, ovdje

Nakon pravomoćnosti:
    1. PU varaždinska, Policijska postaja Ludbreg, Koprivnička 15, Ludbreg– PE


Za točnost otpravka – ovlašteni službenik –
Elizabeta Golec

